**Tantárgyi tematika és félévi követelményrendszer**

**Közgazdaságtan**

**Nappali tagozat**

**BAI0077**

**Féléves tematika:**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A házi dolgozat formai és tartalmi követelményeinek ismertetése. Alapfogalmak: gazdaság, gazdálkodás, közgazdaságtan, marketing, stratégia, kutatás. Mikro- és makroökonómia.
2. hét: Az áru és piacgazdaság. A pénz kialakulása és funkciói. A modern pénz jellemzői. Gyakorlati feladatok.
3. hét: A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Gyakorlati feladatok.
4. hét: A versenypiacok és jellemzőik. A gazdaság szereplői: a piac. A piac alapelemei.
5. hét: Az állam gazdasági szerepének bemutatása. Az elaszticitás. A hasznosság. Gyakorlati feladatok. Gyakorlati feladatok.
6. hét: ZH 1
7. hét: A makroökonómia alapjai, SNA számlarendszer. A működés jellemzői a makrogazdaságban. Gyakorlati feladatok. *A házi dolgozat témaajánlásainak kiadása. Szemeszter végi projektmunka bemutatása.*
8. hét: Költségvetés, fiskális és monetáris politika. A gazdasági folyamatok makroökonómiai megközelítése. Gyakorlati feladatok.
9. hét: Az újratermelés fő kategóriái. A gazdasági növekedés tényezői, típusai. Gyakorlati feladatok.
10. hét: A gazdaság egyensúlyi viszonyai. A munkanélküliség és jellemzői. Gyakorlati feladatok.
11. hét: Az infláció lényege, okai és kezelésének módjai. A jólét és mérése, jellemzői. Gyakorlati feladatok.
12. hét: Nemzetközi pénzügyi rendszerek. Gyakorlati feladatok.
13. hét: Gazdasági növekedés, globalizáció. Gyakorlati feladatok.
14. hét: ZH 2, beszámoló a kiadott témakörökből.

Kompetencia leírása: A hallgató a tárgy tanulása során megismeri a gazdaság sajátosságait, társadalmi, jelentőségét, amelyek megmutatják az általános gazdasági törvények érvényesülését is. Így azok jellemző társadalmi-gazdasági jelenségeit elemzik, tanulmányozzák a gazdasági törvényszerűségek érvényesülését.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). **A gyakorlati foglalkozásokon a részvétel kötelező.**

**Félévi követelmény: kollokvium**

**Az értékelés módja, ütemezése:**

* vizsga típusa:írásbeli és szóbeli.
* vizsgára bocsátás feltétele: a zárthelyi dolgozatok (40 pont), beadandó dolgozat/teammunka (30 pont) minimum 50,1%-os teljesítése.

**A vizsgára bocsátás feltétele:**

* Az 1. szorgalmi héten ismertetésre kerülnek a házi dolgozat formai és tartalmi követelményei
* 4. hét: témaajánlások kiadása.
* A zárthelyi dolgozatokra való felkészüléshez a kiadott témakörök szolgálnak alapul.
* A házi dolgozat és a zárthelyi dolgozatok 50,1% alatti teljesítése, valamint a gyakorlati órákról való hiányzás a tantárgy félévi érvénytelenségét vonja maga után.

**A kollokvium típusa**: írásbeli, szóbeli.

A kollokviumi kérdéssor a 14. szorgalmi héten kerül ismertetésre. A kollokvium 30 pont, melyet minimum 50,1%-ban teljesítenie kell a hallgatónak.

Írásbeli vizsga anyaga: Az előadásokon elhangzott ismeretek, valamint a szakirodalom ismerete.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

**Kötelező, ajánlott irodalom**

* SAMUELSON-NORDHAUS (2012): Közgazdaságtan. Akadémiai Kiadó, Budapest (ISBN 978 963 05 9160 7)
* Varian, H.L. (2010): Mikroökonómia középfokon: Egy modern megközelítés. Akadémiai Kiadó, Budapest (ISBN 963 05 8308 9)
* N. Gregory Mankiw (1999): Makroökonómia. Osiris Kiadó, Budapest

Dr. Szabóné Berta Olga

Tantárgyfelelős